**DARBA UZDEVUMS**

**Publiskās lietošanas dzelzceļa infrastruktūras zemo pasažieru platformu remonts p/p Inčupe**

1. **Ievads**

VAS “Latvijas dzelzceļš” (turpmāk Pasūtītājs) p/p "Inčupe", zemes vienības kadastra apzīmējums 80330040158 Saulkrastu pag., Saulkrastu nov., pieder zemās malas pasažieru platforma SAP 120000005575.

Lai nodrošinātu transportbūves uzņēmuma “Škoda Vagonka”  ražoto jauno elektrovilcienu drošu caurlaišanu elektrificēto sliežu ceļu iecirkņos, tika veikta zemo pasažieru platformu gabarītu pārbaude. Pārbaudes rezultātā tika konstatēts, ka pasažieru platforma minētajā pieturas punktā neatbilst LVS 282:2021 prasībām un nenodrošina jauno elektrovilcienu caurlaišanu.

1. **Mērķis**
   1. Lai nodrošinātu jauno elektrovilcienu transportēšanu, testēšanu un pastāvīgu ekspluatāciju, nepieciešams novērst pasažieru platformas neatbilstības būvju tuvinājumu gabarītam saskaņā ar Darba uzdevumam pievienotajiem platformu remonta shēmu pieturas punktā Inčupe (Pielikums Nr. 1);

2.2. Veikt dzelzceļa nekustamā īpašuma uzlabošanu, sakārtošanu un drošu ekspluatāciju.

**3. Darba uzdevums**

Remontdarbu procesā veikt pasažieru platformas bloku dzelzsbetona konstrukcijas (biezums 90 mm) augstuma saīsināšanu saskaņā ar pielikumā pievienoto skici, kā arī nepieciešamības gadījumā attiecīgi platformas seguma biezuma samazināšanu 300 mm platā joslā gar perona bloku. Pēc saīsināšanas darbiem, savienojot samazināto platformas virsmu ar esošo, izveidot platformas seguma minimālo līmeņa kritumu, nepieciešamības gadījumā demontējot esošās platformas segumu līdz 1m platā joslā un pēc tam to atjaunojot, seguma atjaunošanai visas demontētās joslas platumā izmantojot asfaltbetonu. Papildus veikt savienojuma vietu starp saīsinātajiem perona blokiem un remontā neskartajiem blokiem piezāģēšanu, iespējami vienmērīgi izlīdzinot līmeņu starpību garenvirzienā, ja tāda izveidojusies. Remontdarbu procesā veikt pasažieru platformas bloku dzelzsbetona konstrukcijas piezāģēšanu, lai tiktu ievērotas horizontālais attālums no ceļa ass līdz platformas malai saskaņā ar pielikumā pievienoto skici. Seguma atjaunošanai izmantot bruģakmeni.

|  |  |  |
| --- | --- | --- |
| **Pieturas punkts** | **Sliežu ceļa apzīmējums** | **Garums**  **m** |
| Inčupe | Nepāra ceļš Platforma Nr. 2 | 100 |

Darbu likumīgai realizācijai jāizstrādā Būvniecības ieceres dokumentācija un jāsaskaņo ar Pasūtītāju. Visi būvdarbu veidi izpildāmi, ievērojot pilnu darba ciklu, ievērojot būvniecības tehnoloģijas.

Visi būvdarbi tiek veikti ievērojot tehnoloģisko procesus, tiek kompleksi risināti un netiek dalīti.

Būvdarbus veikt atbilstoši Dzelzceļa likumam, Ministru kabineta 2014.gada 2.septembra noteikumiem Nr.530 “Dzelzceļa būvnoteikumi”, Būvniecības likumam, Ministru kabineta 2014.gada 19.augusta noteikumiem Nr.500 “Vispārīgie būvnoteikumi”, LBN 201-15 ”Būvju ugunsdrošība” un citu normatīvo aktu prasībām.

Būvdarbu gaitā, ja būvdarbu apjomi pamatoti palielinās vai samazinās, tiek sastādīts un abpusēji parakstīts Darba apjomu izmaiņu akts, saglabājot piedāvājumā iesniegtās m2 izmaksas. Objekta apsekošana uz vietas kopā ar Pasūtītāja pārstāvi obligāta. Pirms darbu izpildes uzsākšanas darba laikus un veicamos darbu precīzus apjomus saskaņot ar:

* vecāko būvinženieri D. Ragovski mob. 29531898;
* remonta nodrošinājuma un projektēšanas daļas vecāko speciālistu S.Atrohovu mob. 28231119.

1. **Rezultāts**
   1. Likvidētas bīstamas situācijas, nodrošināta jauno elektrovilcienu transportēšana un uzlabota tās tehniskais stāvoklis.
   2. Veikta dzelzceļa nekustamā īpašuma sakārtošana un droša ekspluatācija.
2. **Laiks un resursi**

Būvdarbi šī darba uzdevuma izpildei tiks veikti uz līguma pamata, kuru noslēgs pasūtītājs - LDz un darba izpildītājs, kas ir atbildīgs par darba uzdevuma sekmīgu un kvalitatīvu izpildi, apakšlīgumu slēgšanu un par konsultācijām ar jebkuru citu firmu, institūcijām vai ekspertiem.

Visus ar nepieciešamās būvniecības dokumentācijas izstrādāšanu un saskaņošanu saistītos izdevumus sedz Izpildītājs.

Darbu izpildes termiņš - no līguma parakstīšanas dienas tehniskās dokumentācijas izstrādei 14 dienas un, tad 30 dienas būvdarbu veikšanai.

Būvdarbu garantijas laiks – 2 gadi.